Diari Oficial de la Generalitat Valenciana


Sumari del DOGV 6821, del 18-07-2012 (2012/6698)

Notificació de resolució sobre declaració d'interés comunitari. Expedient número DIC-06/0016 Elx.
-------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6698


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-06/0016 Elx. [2012/6698]  
Havent resultat infructuoses les gestions realitzades per a efectuar la notificació dirigida a Rafael Bonmatí, en representació d'Iliciplast, SL, en el domicili que figura en la seua sol·licitud de declaració d'interés comunitari per a l'ampliació de nau industrial a Elx, d'acord amb el que preveu l'article 59 de la Llei de Règim Jurídic de les Administracions Públiques i del Procediment Administratiu Comú, es porta a efecte mitjançant este edicte.  
Acte que es notifica:  
El conseller de Medi Ambient, Aigua, Urbanisme i Habitatge, amb data 20 de novembre de 2009, va adoptar la resolució que a continuació es transcriu:  
«Vist l'expedient promogut per Iliciplast, SL, de sol·licitud de declaració d'interés comunitari per a l'ampliació de nau industrial en sòl no urbanitzable, partida rural de Jubalcoy, polígon 1, núm. 83, del municipi d'Elx, i de conformitat amb els antecedents de fet següents:  
  
1. En data 11 de gener de 2006 s'ha presentat declaració d'interés comunitari per a l'ampliació de nau industrial en la partida rural de Jubalcoy, polígon 1, núm. 83, del municipi d'Elx.  
2. El sòl on es pretén implantar l'activitat es troba classificat pel planejament vigent en el municipi d'Elx com a sòl no urbanitzable previsió de desenrotllaments (clau 54).  
"Corresponen a esta clau, les àrees de sòl no urbanitzable que el pla general pretén reservar per a ubicar-hi activitats d'especial importància per al futur creixement de la ciutat quant a l'exercici d'activitats de servicis o d'àrees residencials, a l'empara del que s'ha establit per la vigent legislació urbanística i per la regulació que es fa en els articles 225, 226 i 227 d'esta normativa."  
3. A la vista de la documentació aportada es desprén que en una parcel·la amb una superfície total de 5.811,17 m² es pretén l'ampliació de l'activitat per mitjà de la construcció d'una nau d'estructura metàl·lica amb tancaments i coberta de xapa galvanitzada per a l'emmagatzematge de matèries primeres per a la fabricació de bosses de plàstic.  
  
No es tracta d'una nova implantació d'activitat, sinó de la legalització d'ampliació per a l'activitat existent.  
4. Consten en l'expedient els informes següents:  
- Ajuntament d'Elx: primer informe amb data entrada en els servicis territorials d'esta Conselleria d'1 d'agost de 2006 en sentit desfavorable, on s'indica el següent:  
"[...] La parcel·la on se sol·licita la declaració d'interés comunitari de l'ampliació de la nau industrial existent es troba situada a menys de 5 km de sòl amb qualificació urbanística apta per a albergar l'activitat (article 195 de les normes del pla general).  
L'ampliació de la nau industrial queda afectada així mateix per la servitud del ferrocarril.  
L'ús industrial es declara prohibit i incompatible en l'emplaçament citat per l'article 206.7 del pla general.  
L'ampliació supera el màxim de l'article 219.4 de les normes del pla [...]."  
- Ajuntament d'Elx: segon informe amb data entrada en els servicis territorials d'esta Conselleria de 9 d'agost de 2007 en sentit desfavorable, en què s'indica el següent:  
"[...] Ha de justificar-se la legalitat de la construcció de 1.400 m², atés que en la llicència d'obres de 16 de març de 1984, concedida al Sr. Pedro Maestre Agulló per a la construcció de la nau industrial i de la qual no consta final d'obres en l'expedient, s'autoritza la construcció de tan sols 1.000 m² i en este cas no procediria, per excessiva, l'ampliació sol·licitada.  
Resultant que amb data 6 de juny de 2007 es va procedir a requerir a la mercantil Iliciplast, SL, representada pel Sr. Vicente Cases Pardines que justificara 'la legalitat de la construcció de 1.400 m², atés que la llicència d'obres de 16 de març de 1984, concedida al Sr. Pedro Maestre Agulló, per a la construcció de nau industrial i de la qual no costa final d'obra en l'expedient, s'autoritza la construcció de tan sols 1.000 m²'. A este efecte se li va concedir un termini de 10 dies, d'acord amb l'article 76 de la Llei 30/1992, perquè complira al que requerix, transcorregut el dit termini no ha justificat el que s'ha sol·licitat, per la qual cosa és procedent continuar l'expedient [...]."  
- Ajuntament d'Elx: tercer informe amb data entrada en els servicis territorials d'esta Conselleria de 27 de juny de 2008 en sentit desfavorable, en què s'indica el següent:  
"[...] Per a fer constar que el pla presentat per l'interessat per a justificar l'ampliació de 500 m² sobre l'edificació legalitzada de 1.000 m², no correspon amb les edificacions existents en la parcel·la (s'hi adjunta fotocòpia aèria). Continua superant-se, a juí de qui subscriu, l'ampliació admissible [...].  
[...] Que la documentació presentada no recull la situació real de la parcel·la amb les edificacions existents en esta. Hi ha un cos d'edificació adossat a la nau principal, d'uns 500 m² de superfície que no es recull en plànols, el còmput de la qual junt amb l'ampliació de 500 m² que es projecta i que ja està edificada supera el valor màxim permés pel pla general citat en el punt anterior [...]."  
5. En data 15 de setembre de 2009 el Servici Territorial d'Ordenació del Territori d'Alacant emet un informe desfavorable respecte a la present sol·licitud de declaració d'interés comunitari, en què es proposa la seua inadmissió a tràmit.  
6. En data 6 de novembre de 2009 el Servici de Coordinació Territorial de la Direcció General d'Urbanisme, basant-se en els dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de la determinació dels criteris i directrius de política urbanística i de sòl.  
  
Fonaments de dret  
1. Per a resoldre sobre la present sol·licitud té atribució el conseller de Medi Ambient, Aigua, Urbanisme i Habitatge, segons establix l'article 6.j del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
  
2. La sol·licitud a què es referixen les presents actuacions s'ha de resoldre segons el que disposa l'article 37 de la Llei 10/2004, de 9 de desembre, de la Generalitat, de Sòl No Urbanitzable, que assenyala que la conselleria competent en matèria d'ordenació del territori i urbanisme, amb un informe previ municipal, no admetrà a tràmit aquelles iniciatives que no s'ajusten als pressupostos exigits per eixa llei i pel planejament aplicable.   
D'altra banda, l'article 89.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, assenyala que l'administració pot resoldre la inadmissió de les sol·licituds de reconeixement de drets no previstos en l'ordenament jurídic o manifestament faltats de fonament.  
  
3. L'article 37 de la Llei 10/2004, del Sòl No Urbanitzable, en el seu apartat primer, determina que la instrucció i resolució del procediment correspondrà a la conselleria competent en matèria d'ordenació del territori i urbanisme, la qual, amb un informe previ municipal no admetrà a tràmit aquelles iniciatives que no s'ajusten als pressupostos exigits per esta llei i el planejament aplicable.  
Atés que consten en l'expedient tres informes municipals desfavorables, en els quals es constata l'incompliment del planejament vigent, no cap l'atribució d'usos i aprofitaments per mitjà de declaració d'interés comunitari.  
Per tot això, s'observa la incompatibilitat del que s'ha sol·licitat amb els preceptes i normes esmentades de pertinent aplicació en matèria d'urbanisme, resolc:  
  
Primer  
Inadmetre a tràmit la sol·licitud formulada per Iliciplast, SL, de sol·licitud de declaració d'interés comunitari per a l'ampliació de nau industrial en sòl no urbanitzable, partida rural de Jubalcoy, polígon 1, núm. 83, del municipi d'Elx.  
  
Segon  
Traslladar a l'Àrea de la Inspecció d'esta Conselleria als efectes oportuns.  
  
Contra esta resolució, que posa fi a la via administrativa, podrà interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercir qualsevol altre recurs que estimen oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.